SWAN

SWAN, a. s. je slovenský telekomunikačný operátor, ktorý patrí do portfólia slovenského telekomunikačného holdingu DanubiaTel, a.  s. Telekomunikačný operátor SWAN je druhým najväčším poskytovateľom telekomunikačných služieb firemnej klientele na Slovensku, ktorý tiež ponúka služby pre domácnosti a prevádzkuje telekomunikačného operátora 4ka. 

Spoločnosť SWAN svoje elektronické služby poskytuje už od roku 2000. Od roku 2001 začala spoločnosť SWAN poskytovať bezdrôtové dátové pripojenie pre firmy v licencovanom pásme 26 Ghz a neskôr širokopásmové bezdrôtové pripojenie na internet aj pre koncových zákazníkov cez Wimax technológiu. Spoločnosť SWAN disponuje vysokokapacitnou chrbticovou sieťou, ktorá je primárne vybudovaná na optických trasách s prenosovou platformou IP MPLS (MultiProtocol Label Switching). 

Okrem optických sietí už v takmer 400 mestách a obciach SWAN poskytuje vysokorýchlostné pripojenie vzduchom. SWAN je zároveň držiteľom licencie na budovanie a prevádzkovanie pevných bezdrôtových sietí FWA 26 GHz a FWA 3,5 GHz. Od roku 2007 poskytuje službu Triple Play pre domácnosti v rezidenčných objektoch v Banskej Bystrici, Bratislave, Trnave, Nitre, Trenčíne, Pezinku, Malackách, Seredi, Novej Dubnici, Dubnici nad Váhom, Púchove, Komárne, Košiciach a Trenčianskych Tepliciach a vo Zvolene.

V roku 2014 získal SWAN v tendri na frekvencie 2 x 15 MHz v pásme 1800 MHz, čo mu umožnilo výstavbu 4G siete na prenos dát vysokou rýchlosťou prostredníctvom technológie LTE. V nadväznosti na LTE internet, spoločnosť SWAN prevádzkuje 5G fixné pripojenie do internetu na úrovni 250 Mbit/s vo vybraných lokalitách Bratislavy.

História

05/2000 – vzniká Callino, s. r. o.
07/2001 - zmena obchodného názvu spoločnosti Callino, s. r. o. na SWAN, s. r. o.
05/2002 – SWAN, s. r. o. sa transformuje na SWAN, a. s.
05/2003 – prudký rozvoj infraštruktúry spoločnosti, spoločnosť SWAN, a. s. svoje služby poskytuje už v 51 mestách na Slovensku
05/2004 – vlastníkom 75% akcií sa stáva spoločnosť DanubiaTel, a. s.
05/2005 – DanubiaTel, a. s. sa stáva 100% vlastníkom akcií SWAN, a. s.
01/2008 – SWAN, a. s. rozširuje portfólio služieb pre domácu klientelu, pod názvom MAX multimedia začala spoločnosť poskytovať optický internet, digitálnu a káblovú ako aj pevnú linku do domácností
07/2013 – značka Triple Play služieb poskytovaných rezidenčným klientom mení názov z MAX multimedia na SWAN MULTIMEDIA
2014    - spoločnosť SWAN MOBILE, a. s. (patriaca do portfólia slovenského telekomunikačného holdingu DanubiaTel, a. s.) začala poskytovať mobilné služby na základe pridelenej licencie. Spoločnosť SWAN MOBILE, a. s. poskytovala mobilné elektronické komunikačné služby pod obchodnou značkou a ochrannou známkou 4ka
10/2015 – predstavenie originálneho konceptu moja 4ka (služba s cenou 4 centy za minútu volania, 1 SMS a 1 MB dát)
01/2019 – fúzia so spoločnosťou Benestra, s. r. o. Obe spoločnosti vystupovali pod spoločnou značkou SWAN, a. s. Spoločnosť SWAN, a. s. sa stáva najväčším slovenským alternatívnym operátorom s komplexným portfóliom telekomunikačných služieb
01/2021 - Spoločnosť SWAN, a. s. sa stáva členom Združenia pre rozvoj investícií - Investment Support Association (ISA)
01/2022 - fúzia spoločností SWAN, a. s. a SWAN MOBILE, a. s., ktorých právnym nástupcom sa stáva spoločnosť SWAN, a. s.

Certifikáty a ocenenia

2005, 2007, 2009, 2010, 2012 - Capacity Awards
2012 - Ocenenie MEF "Poskytovateľ služieb roka 2011"
2012 - Certifikácia MEF (víťazi v kategóriách "Najlepšie ethernetové služby v oblasti veľkoobchodu" a "Najlepší dodávateľ ethernetových aplikácií")
2014 - Certifikát systému manažérstva služieb IT ISO 20000
2015 - Certifikát systému environmentálneho manažérstva ISO 14001
2016 - Certifikát systému manažérstva kvality ISO 9001
2017 - Pečať spoľahlivosti 
Ocenenie AmCham 
ISA –  člen Združenia pre rozvoj investícií - Investment Support Association 
HERMES

Sponzoring

Podporované športy a športové podujatia: atletika, MS v ľadovom hokeji
Podporované športové projekty: Slovenský zväz Hádzanej, HKM Zvolen, HK Dukla, FC Nitra, ŠK Slovan, AS Trenčín a iné
Iné: eŠporty

Dobrovoľnícke aktivity

Ľudiaľuďom.sk - unikátny systém on-line darcovstva, ktorý umožňuje fyzickým i právnickým osobám si jednoducho vytvoriť tzv. výzvu na podporu, uverejniť ju na portáli a uchádzať sa tak o finančné príspevky verejnosti

Externé odkazy 
 Stránka spoločnosti
 4ka

Slovenské telekomunikačné spoločnosti
Internet na Slovensku